**Ajka Város Önkormányzata Képviselő-testületének 3/2024. (III. 8.) önkormányzati rendelete**

**az önkormányzat 2023. évi költségvetéséről szóló 5/2023. (II.15.) önkormányzati rendelet módosításáról**

Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

**1. §**

A 2023. évi költségvetéséről szóló 5/2023. (II. 15.) önkormányzati rendelet 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2023. évi

*a)* a költségvetés

*aa)* bevételi főösszegét 14.219.481.000 forintban

*ab)* kiadási főösszegét 16.139.268.000 forintban

*ac)* a hiányt 1.919.787.000 forintban

*b)* finanszírozási előirányzat

*ba)* bevételi összegét 5.326.142.000 forintban,

*bb)* kiadási összegét 3.406.355.000 forintban,

*c)* a költségvetés

*ca)* ***bevételi főösszegét*** ***19.545.623.000*** ***forintban,***

*cb)* ***kiadási főösszegét 19.545.623.000*** ***forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2023. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2023. évi költségvetésének kiadási főösszegén belül:

*1.* **A költségvetési kiadási előirányzatok összegét**

*a)* *személyi jellegű kiadások 2.910.930.000 forintban,*

*b)* *a szociális hozzájárulási adó 436.594.000 forintban,*

*c)* *a dologi jellegű kiadások 3.163.359.000 forintban,*

*d)* *támogatásértékű működési kiadás 25.028.000 forintban,*

*e)* *műk. célú pénzeszköz átadás államháztartáson kívülre 1.624.002.000 forintban,*

*f)* *társadalom és szoc. pol. támogatás 11.500.000 forintban,*

*g)* *az ellátottak pénzbeni juttatásai 0 forintban,*

*h)* *előző évi elszámolások 0 forintban,*

*i)* *tv. előíráson alapuló bef. 596.045.000 forintban,*

*2.* **A felhalmozási célú kiadások összegét**

*a)* *felújítási kiadások 1.375.646.000 forintban,*

*b)* *beruházási kiadások 1.759.140.000 forintban,*

*c)* *támogatásértékű felhalmozási kiadás 1.000.000 forintban,*

*d)* *felhalm. célú pénzeszköz átadás államháztartáson kívülre 1.981.973.000 forintban,*

*e)* *pénzügyi befektetések 7.230.000 forintban,*

*f)* *adott kölcsönök 239.151.000 forintban,*

*3.* **finanszírozási műveletek kiadási előirányzatát**

*a)* *működési kiadás (folyószámla hiteltörlesztés)* *2.400.000.000 forintban,*

*b)* *felhalmozási kiadás (hiteltörlesztés)* *192.248.000 forintban*

*c)* *felhalmozási kiadás (hitelkiváltás)* *729.353.000 forintban*

*d)* ál*lamháztartáson belüli megelőlegezés visszaf.* *84.754.000 forintban* a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

**2. §**

A 2023. évi költségvetéséről szóló 5/2023. (II. 15.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2023. évi költségvetésében 16.771.000 forint működési általános tartalékkal, 98.216.000 forint működési cél. és 1.892.683.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

**3. §**

(1) A 2023. évi költségvetéséről szóló 5/2023. (II. 15.) önkormányzati rendelet 2. melléklete helyébe az 1. melléklet lép.

(2) A 2023. évi költségvetéséről szóló 5/2023. (II. 15.) önkormányzati rendelet 3. melléklete helyébe a 2. melléklet lép.

(3) A 2023. évi költségvetéséről szóló 5/2023. (II. 15.) önkormányzati rendelet 4. melléklete helyébe a 3. melléklet lép.

(4) A 2023. évi költségvetéséről szóló 5/2023. (II. 15.) önkormányzati rendelet 5. melléklete helyébe a 4. melléklet lép.

(5) A 2023. évi költségvetéséről szóló 5/2023. (II. 15.) önkormányzati rendelet 6. melléklete helyébe az 5. melléklet lép.

(6) A 2023. évi költségvetéséről szóló 5/2023. (II. 15.) önkormányzati rendelet 7. melléklete helyébe a 6. melléklet lép.

(7) A 2023. évi költségvetéséről szóló 5/2023. (II. 15.) önkormányzati rendelet 11. melléklete helyébe a 7. melléklet lép.

(8) A 2023. évi költségvetéséről szóló 5/2023. (II. 15.) önkormányzati rendelet 12. melléklete helyébe a 8. melléklet lép.

(9) A 2023. évi költségvetéséről szóló 5/2023. (II. 15.) önkormányzati rendelet 17. melléklete helyébe a 9. melléklet lép.

(10) A 2023. évi költségvetéséről szóló 5/2023. (II. 15.) önkormányzati rendelet 19. melléklete helyébe a 10. melléklet lép.

**4. §**

Ez a rendelet 2024. március 9-én lép hatályba.

**A j k a, 2024. március 8.**

**Kihirdetés napja: 2024. március 8.**

 **Schwartz Béla Dr. Jáger László**

 **polgármester** **címzetes főjegyző**

**Részletes indokolás**

**Az 1–4. §-hoz és az 1–10. melléklethez**

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét. Ezen rendelet-módosítási javaslatban feldolgoztuk a saját hatáskörű előirányzat módosításokat. Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/11-65/2023., 3/10-1/2024., 3/10-2/2024., 3/10-3/2024., számú határozatban megjelölt előirányzatok átvezetésre kerültek. A részletes átcsoportosítás határozata a Pénzügyi Irodán megtekinthető.

A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 19.545.623 eFt-ra változik, az előző módosításhoz képest a növekedés 86.871 eFt. Az előterjesztés készítésének lezárása: 2024. február 22 -én történt.

Bevételek

Önkormányzat normatív támogatása

Az általános önkormányzati feladatok ellátására 2023-ban központi költségvetés **537.334** eFt támogatást biztosít, ugyanakkor az előző évhez képest mintegy **241.042 eFt-tal több**, mintegy **595.319 eFt elvonásra kerül szolidaritási hozzájárulás jogcímen.** A 2022. évi XXV. törvényben szereplő meghatározott támogatások mellett, a 580/2022. kormányrendelet alapján a központi költségvetés kiegészítő támogatást biztosít a kulturális feladatok, illetve az óvodai és iskolai szociális tevékenység ellátásához, valamint a 10.000 lakos feletti önkormányzatoknak az energiaáremelkedés kompenzálásához, összesen **250.376 eFt-ot.** A támogatásokat az alábbi jogcímeken kapjuk:

óvodai és iskolai szociális tevékenység tám.            20.123 481 forint

kulturális feladatok bérjellegű támogatása               29.581.813 forint

kiegészítő támogatás energiaáremelésre                 200.670.879 forint

2023.03.10-én kihirdetett 68/2023-as kormányrendelet többlettámogatást biztost a minimálbér és a garantált bérminimum, valamint a pedagógusok bérének 2023. január 1-jétől történő emeléséhez, valamint az óvodai és iskolai szociális segítő tevékenység, illetve a kulturális feladatok ellátásához kiegészítő finanszírozást nyújt, mindösszesen 170.661.525 forint összegben.

Az államháztartásról szóló törvény végrehajtásáról szóló 368/2011. (XII.31.) Korm. rendelet 107. §-a valamint a Magyarország 2023. évi központi költségvetéséről szóló 2022. évi XXV. törvény módosításáról szóló törvényjavaslat értelmében, az önkormányzat által 2023. május 18-áig beküldött 2023. évi megalapozó adatok módosítására, az egymás közötti, illetve az önkormányzati körön kívüli szervezetnek történő feladat,- illetve intézmény átadás-átvétellel kapcsolatos felmérés adatait a Belügyminisztérium elfogadta és az önkormányzat 2023. évi előirányzatait 14.467.013 Ft-tal csökkentette és 94.907.306 Ft-tal megemelte, így mindösszesen 80.440.293 Ft-tal megnövelte.

Pedagógusok átlagbéralapú támogatása                                              -2.105.160 Ft

Óvodaműködtetési támogatás                                                                - 611.000 Ft

Óvodapedagógusok nevelő munkáját közvetlenül segítők tám.

(pedagógus végzettséggel nem rendelkezők)                                       -7.756.000 Ft

Kiegészítő támogatás az óvodapedagógusok minősítéséhez                    945.260 Ft

Szociális étkeztetés                                                                               -1.402.390 Ft

Házi segítségnyújtás-személyi gondozás                                               1.852.520 Ft

Időskorúak nappali intézményi ellátása                                                    282.630 Ft

Bölcsődei dajkák, középfokú végzettségű kisgyermeknevelők bértámogatása

                                                                                                             23.993.200 Ft

Bölcsődei üzemeltetési támogatás                                                            180.000 Ft

Intézmény-üzemeltetési támogatás                                                        8.819.538 Ft

Gyermekétkeztetés kapcsán járó bértámogatás                                       -837.093 Ft

Gyermekétkeztetés üzemeltetési támogatása                                       57.090.188 Ft

Rászoruló gyermekek szünidei étkeztetésének támogatása                       -11 400 Ft

**Összesen                                                                                                80.440.293 Ft**

A májusi módosításoknak megfelelően változott a kiegészítő bértámogatás is: 2.448.737 Ft-tal megemelkedett.

**Kiegészítő bértámogatás**

Óvodaműködtetési támogatás                                                               -32.900 Ft

Pedagógusok átlagbéralapú támogatása                                              -287.156 Ft

Pedagógusok nevelőmunkáját közvetlenül segítők átlagbérének és közterheinek

elismert összege                                                                               -1.086.000 Ft

Minősített pedagógusok támogatása                                                       92.250 Ft

Szociális étkeztetés                                                                              -110.200 Ft

Házi segítségnyújtás-személyi gondozás                                              295.480 Ft

Időskorúak nappali intézményi ellátása                                                  36.000 Ft

Középf. végz. kisgyerm. nev. bértám.                                                3.622.080 Ft

Intézményi gyermekétkeztetés - bértámogatás                                      -80.817 Ft

**Összesen                                                                                          2.448.737 Ft**

Összességében a köznevelési feladatok ellátására 10.840.706 Ft-tal kevesebb, míg a gyermekétkeztetési feladatokra 56.160.878 Ft-tal, az egyes szociális és gyermekjóléti feladatok ellátására pedig 37.568.858 Ft-tal több támogatást kap az önkormányzat.

Az államháztartásról szóló törvény végrehajtásáról szóló 368/2011. (XII.31.) Korm. rendelet 107. §-a valamint a Magyarország 2023. évi központi költségvetéséről szóló 2022. évi XXV. törvény módosításáról szóló törvényjavaslat értelmében, az önkormányzat által 2023. október 12-éig beküldött 2023. évi megalapozó adatok módosítására, az egymás közötti, illetve az önkormányzati körön kívüli szervezetnek történő feladat,- illetve intézmény átadás-átvétellel kapcsolatos felmérés adatait a Belügyminisztérium elfogadta és az önkormányzat 2023. évi előirányzatait 5.810.494 Ft-tal redukálta és 4.202.743 Ft-tal megemelte, így mindösszesen 1.607.751 Ft-tal csökkentette.

Pedagógusok átlagbéralapú támogatása                                              -1.052.580 Ft

Óvodaműködtetési támogatás                                                                -351.000 Ft

Kiegészítő támogatás az óvodapedagógusok minősítéséhez                    935.380 Ft

Szociális étkeztetés                                                                               -1.180.960 Ft

Házi segítségnyújtás-személyi gondozás                                              -1.389.390 Ft

Gyermekétkeztetés kapcsán járó bértámogatás                                      3.267.363 Ft

Gyermekétkeztetés üzemeltetési támogatása                                        -1.827.159 Ft

Rászoruló gyermekek szünidei étkeztetésének támogatása                         -9 405 Ft

**Összesen                                                                                                 -1.607.751 Ft**

Az októberi módosításoknak megfelelően változott a kiegészítő bértámogatás is: 16.142.972 Ft-tal emelkedett.

**Kiegészítő bértámogatás**

Pedagógusok átlagbéralapú támogatása                                                14.072.393 Ft

Óvodaműködtetési támogatás                                                                    -18.900 Ft

Kiegészítő támogatás az óvodapedagógusok minősítéséhez                      609.188 Ft

Minősített pedagógusok támogatása                                                           345.604 Ft

Szociális és gyermekjóléti feladatok                                                         819.240 Ft

Gyermekétkeztetés kapcsán járó bértámogatás                                          315.447 Ft

**Összesen                                                                                                 16.142.972 Ft**

**Mindösszesen:                                                                                      97.424.251 Ft**

Kiadások

|  |  |  |  |  |
| --- | --- | --- | --- | --- |
|   |   |   |   |   |

**Ajka Városi Óvoda**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Ajka Városi Óvoda által szervezett angol nyelvoktatás nagyon sikeresnek bizonyult, így még két telephelyen elindultak a játékos angol foglalkozások, ami a működési bevétel növekedését eredményezte 2.563 eFt értékben. 5/2023. (II.15.) önkormányzati rendelet 6. §-a alapján az intézmény többletbevételként jelentkező előirányzatával a térítési díj bevételi többletére tekintettel az önkormányzati finanszírozást csökkenteni kell.

**Városi Intézmények Működtető Szervezete**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény 2023. évi költségvetésének tervezése során a tájékoztatóban megadottak figyelembevételével járt el, amikor még nem volt információ arról, hogy 2023. augusztusától a betöltetlen háziorvosi, fogorvosi körzetek működtetése intézmény feladata lesz, ezért nem került megtervezésre a hozzá kapcsolódó NEAK finanszírozás sem.

A háziorvosi ügyeleti feladatok átadása során az Országos Mentőszolgálat megvásárolta a további működésükhöz szükséges eszközöket, melyek összértéke 625 ezer Ft, amit a felhalmozás tőke jellegű bevételek soron szerepeltetik. A befolyt orvosi eszközkértékesítés, valamint NEAK finanszírozás összegével csökkentésre került az 5/2023. (II.15.) önkormányzati rendelet 6. §-a alapján irányítószervi finanszírozás.

Az intézmény eszközparkja elavult, az eszközök folyamatos használata, igénybevétele során előfordul olyan mértékű meghibásodás, hogy javításuk gazdaságtalan, az eszközök használhatatlanná válnak, cseréjük szükséges. A már beszerzésre került eszköz árára az intézmény dologi kiadásaiból a felhalmozási kiadások közé 396.000,- Ft átcsoportosítására került sor.

**Nagy László Városi Művelődési Központ és Könyvtár**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény a 2023. évi költségvetésének tervezése során a tájékoztatóban megadottak figyelembevételével járt el. A végrehajtás időszakában még nem ismert többletbevételek keletkeztek az 5/2023. (II.15.) önkormányzati rendelet 6. §-a alapján irányítószervi finanszírozás csökkentésre kerül.

**Szociális Szolgáltató és Gondozási Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézményben a működési bevételek 2023. évi teljesítése meghaladja a tervezett előirányzat összegét **1 609 e/Ft**-tal. A bevételi többlet egyrészt, 874 e/Ft az ellátási díjak soron tervezett bevétel túlteljesítéséből adódik, mivel a térítési díjak megállapítása jövedelemfüggő, az ellátást igénybe vevők magasabb nyugdíjjal rendelkeznek a tervezetthez képest. Másrészt többletbevétel keletkezett a jelzőrendszeres házi segítségnyújtás ellátásához szükséges készülékek használatáért fizetendő díj továbbszámlázásából 416 e/Ft, 130 e/Ft az intézmény Škoda gépkocsi káresemény kapcsán a biztosító által fizetett kártérítésből, valamint egyéb bevétel keletkezett 189 eFt összegben, ami dolgozók által megfizetett leltárhiány, munkaruha visszatérítés, káresemény megtérítése, és kerekítési különbözet adja. Az 5/2023. (II.15.) önkormányzati rendelet 6. §-a alapján az intézmény a többletbevételként jelentkező előirányzattal az önkormányzati finanszírozást csökkenteni kell.

**Ajkai Család- és Gyermekjóléti Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézményben a működési bevételek 2023. évi teljesítése meghaladja a tervezett   előirányzat összegét 264 e/Ft-tal. A bevételi többlet részben, azaz 236 e/Ft az ellátási díjak címen tervezett bevétel túlteljesítéséből adódik, másrészt pedig egyéb bevétel keletkezett 28 e/Ft összegben. Az ellátottak által fizetendő térítési díj jövedelemfüggő, az igénybevevők nyugdíja magasabb összegű volt év közben, mint tervezéskor. Az egyéb bevételek soron nem tervezett 28 e/Ft az előző évben kifizetett e.oldal előfizetés megszűnése miatti visszatérülés, valamint kerekítési különbözet, a banktól kapott kamatbevételből keletkezett. Az 5/2023. (II.15.) önkormányzati rendelet 6. §-a alapján az intézmény a többletbevételként jelentkező előirányzattal az önkormányzati finanszírozást csökkenteni kell.

**Karbantartási előirányzatok**

Az 5/2023. (II.15.) önkormányzati rendelet 13. § (3) bekezdése alapján 2023. évi jóváhagyott karbantartási előirányzatokat az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 11., 12., 17., 19. mellékletek kerültek módosításra és kiegészítésre.

**Ajka, 2024. március 8.**

 **Dr. Jáger László**

 **címzetes főjegyző**